Monosjøen

Monosjøen er en endorheisk og monomiktisk saltsjø beliggende i fylket Mono County i den amerikanske delstaten California. Innsjøen ble skapt for minimum 760 000 år siden, og ligger midt i et ørkenområde. Siden Monosjøen ikke har noe utløp, har den en høy saltkonsentrasjon som gjør vannet alkalisk.

Det lever saltsjøkreps i innsjøen, og disse, sammen med en art fluer (Ephydra hians), danner næringsgrunnlaget til et hekkeområde med rundt to millioner trekkfugler som årlig kommer til innsjøen. I sjøen vokser det en ekstremofil bakterie kalt GFAJ-1.

Monosjøen er også kjent for sine søylelignende kalksteinsformasjoner tufa som har vært inspirasjon for diverse kunstnere. Blant annet er Storm Thorgersons fotografi The Diver til Pink Floyd-albumet Wish You Were Here tatt ved Monosjøen.

 Referanser 

 Eksterne lenker 


Kategori:Innsjøer i California
Kategori:Endorheiske innsjøer
Kategori:Mono County